b"\n_START_ARTICLE_\nWels\n_START_SECTION_\nGeografia\n_START_PARAGRAPH_\nWels en el Hausruckviertel, a 317 metres sobre el nivell del mar, a la riba esquerra del riu Traun._NEWLINE_La ciutat est\xc3\xa0 formada per 5 barris: Innenstadt, Lichtenegg, Vogelweide, Neustadt i Pernau.\n_START_SECTION_\nHist\xc3\xb2ria\n_START_PARAGRAPH_\nLa regi\xc3\xb3 de Wels va estar poblada des del Neol\xc3\xadtic (cap al 3.500aC), encara que es desconeix de quin poble es tractava. En el 1000aC, els Ilyre van ocupar la regi\xc3\xb3 al voltant de Wels, i posteriorment va formar part del regne c\xc3\xa8ltic de Noricum._NEWLINE_El 15 aC, Wels va ser colonitzada pels romans, sota l'emperador August el 15aC. L'any 120 va rebre el fur municipal rom\xc3\xa0, amb el nom Municipium Ovilava. Cap al 215 el c\xc3\xa9sar Carcalla va anomenar la ciutat Colonia Aurelia Antoniana Ovilabis. La ciutat tenia 18.000 habitants, estava protegida per una muralla de 4 km i 50 torres, i hi havia cases de maons, termes, un circ i un sistema de reg. Amb la fi de l'Imperi Rom\xc3\xa0, Wels va perdre import\xc3\xa0ncia._NEWLINE_El nom de Wels prov\xc3\xa9 del nom Ovilava, creat pels romans._NEWLINE_Durant l'Edat Mitjana, Wels va patir diversos canvis pol\xc3\xadtics. L'any 1222, durant el r\xc3\xa8gim dels Babenberger, Wels va recuperar el fur municipal i va esdevenir una de les ciutats m\xc3\xa9s importants de la regi\xc3\xb3 per la seva situaci\xc3\xb3 c\xc3\xa8ntrica, a prop del riu Traun i pels seus privilegis econ\xc3\xb2mics._NEWLINE_En el segle XIV, amb els Habsburg, Wels recupera l'estabilitat pol\xc3\xadtica. Durant el segle XVI, va ser elegit el primer alcalde de Wels i es va fundar el monestir de Minoritenkloster. L'emperador Maximili\xc3\xa0 I va morir al castell de Wels el 12 de gener de 1519._NEWLINE_La industrialitzaci\xc3\xb3 comen\xc3\xa7a al segle XIX i es construeix unes vies, per cavalls, actualment visitat pels turistes._NEWLINE_Durant la Segona Guerra Mundial, es varen destruir forces edificis de Wels. Posteriorment, l'economia de la ciutat es recupera i el 18 de gener de 1964, Wels obt\xc3\xa9 l'estatut de ciutat.\n_START_SECTION_\nEconomia\n_START_PARAGRAPH_\nWels \xc3\xa9s una ciutat important de comer\xc3\xa7 i ind\xc3\xbastria, sobretot en maquin\xc3\xa0ria agr\xc3\xadcola._NEWLINE_Tamb\xc3\xa9 hi trobem nombrosos centres educatius_NEWLINE_Actualment, el 63% dels 36.000 treballadors de Wels es troben en el sector serveis. _NEWLINE_La fira Welser Messe que t\xc3\xa9 lloc cada dos anys.\n_START_SECTION_\nStadtplatz\n_START_PARAGRAPH_\nEls edificis i estructura de la pla\xc3\xa7a Major de Wels daten del segle XVIII i s\xc3\xb3n, en la seva majoria, d'estil barroc. Ubicada en el centre de la ciutat, hi trobem la majoria d'edificis i llocs d'inter\xc3\xa8s de Wels, o a prop.\n_START_SECTION_\nLedererturm\n_START_PARAGRAPH_\nEn el segle XIII, la ciutat estava protegida per una muralla amb quatre torres. Actualment nom\xc3\xa9s resta el Ledereturm que podem trobar al comen\xc3\xa7ament de l'Stadtplatz. El seu nom prov\xc3\xa9 de l'antic barri dels curtidors (en alemany, Viertel unter den Lederern)\n_START_SECTION_\nAjuntament\n_START_PARAGRAPH_\nL'Ajuntament (Rathaus) \xc3\xa9s un dels edificis m\xc3\xa9s importants de la pla\xc3\xa7a Major de Wels. La seva fa\xc3\xa7ana \xc3\xa9s d'estil barroc i presenta unes _NEWLINE_finestres amb unes reixes molt grans, unes gerres de pedra i els escuts de diferents prov\xc3\xadncies d'\xc3\x80ustria.\n_START_SECTION_\nMetzen de Wels\n_START_PARAGRAPH_\nA l'Stadtplatz trobem una r\xc3\xa8plica del Metzen, una unitat de mesura antiga per a cereals, equivalent a 75 litres i que nom\xc3\xa9s era v\xc3\xa0lida a Wels. El Metzen original est\xc3\xa0 situat en el museu del Castell.\n_START_SECTION_\nHaas-Hof\n_START_PARAGRAPH_\nMolt a prop de l'Statdplatz, hi trobem un dels patis m\xc3\xa9s bonics de Wels, del segle XVI. \xc3\x89s d'estil renaixentista i ens permet observar les antigues relacions econ\xc3\xb2miques i culturals amb It\xc3\xa0lia.\n_START_SECTION_\nCastell de Wels\n_START_PARAGRAPH_\nL'emperador Maximili\xc3\xa0 I, l'\xc3\xbaltim cavaller mor\xc3\xad aqu\xc3\xad en 1519. Des del 1983, el castell \xc3\xa9s el centre cultural de Wels. Una part de les col\xc2\xb7leccions de la ciutat es troba aqu\xc3\xad i en el jard\xc3\xad del castell es fan concerts i representacions de teatre durant l'estiu.\n_START_SECTION_\nFont\n_START_PARAGRAPH_\nStatdplatz\n_START_SECTION_\nReinberg i Marienwarte\n_START_PARAGRAPH_\nA l'altra riba del riu Traum, trobem el parc de Reinberg. El parc i la Marienwarte van ser aprobades per l'alcalde de Wels, a finals del segle XIX. Des d'aqu\xc3\xad tenim una bonica vista sobre tota la ciutat."